2022 10 31
Europos Sąjungos oficialusis leidinys
LT
L 282/159
20 SKIRSNIS DARŽOVIŲ, VAISIŲ, RIEŠUTŲ ARBA KITŲ AUGALŲ DALIŲ PRODUKTAI Pastabos 1.
Šiam skirsniui nepriskiriami: a) daržovės, vaisiai arba riešutai, paruošti arba konservuoti naudojant 7, 8 arba 11 skirsnyje nurodytus procesus; b) augaliniai riebalai ir aliejus (15 skirsnis); c) maisto produktai, kurių sudėtyje daugiau kaip 20 % masės sudaro dešra, mėsa, mėsos subproduktai, kraujas, vabzdžiai, žuvys arba vėžiagyviai, moliuskai ar kiti vandens bestuburiai arba įvairiios šių produktų kombinacijos (deriniai) (16 skirsnis); d) kepiniai ir kiti produktai, priskiriami 1905 pozicijai; arba e) homogenizuoti sudėtiniai maisto produktai, priskiriami 2104 pozicijai.
2. 2007 ir 2008 pozicijoms nepriskiriami vaisių drebučiai (želė), vaisių pastos, migdolai su cukraus apvalkalu ar panašūs konditerijos gaminiai iš cukraus (1704 pozicija) arba šokoladiniai konditerijos gaminiai (1806 pozicija).
3. 2001, 2004 ir 2005 pozicijoms priskiriami, priklausomai nuo konkretaus atvejo, tik tie 7 skirsniui arba 1105 ar 1106 pozicijai priskiriami produktai (išskyrus miltus, rupinius ir miltelius iš produktų, priskiriamų 8 skirsniui), paruošti arba konservuoti naudojant procesus, nenurodytus 1 pastabos a punkte. 4.
Pomidorų sultys, kurių sudėtyje esanti sausoji medžiaga sudaro ne mažiau kaip 7 % jų masės, priskiriamos 2002 pozicijai. 5.
2007 pozicijoje sąvoka „gauti virimo būdu“ įvardija gaminius, gautus termiškai apdorojant juos atmosferiniame arba sumažintame slėgyje, kai sumažinant vandens kiekį arba kitais būdais tokiu apdorojimu siekiama padidinti gaminio klampumą.
6. 2009 pozicijoje „sultys, nefermentuotos ir be alkoholio priedų“ įvardija sultis, kurių alkoholio koncentracija, išreikšta tūrio procentais, ne didesnė kaip 0,5 % tūrio (žr. 22 skirsnio 2 pastabą).
Subpozicijų pastabos 1.
2005 10 subpozicijoje „homogenizuotos daržovės“ įvardija kruopščiai homogenizuotus daržovių produktus, supakuotus į mažmeninei prekybai skirtas pakuotes, kurių neto masė ne didesnė kaip 250 g, ir pateikiamus kaip kūdikiams arba mažiems vaikams vartoti tinkamus arba dietinius maisto produktus.
Taikant šį apibrėžimą neatsižvelgiama į mažus bet kurių sudėtinių dalių kiekius, kurių gali būti įdėta į gaminius paskaninimo, konservavimo arba kitais tikslais.
Šių gaminių sudėtyje gali būti nedideli kiekiai matomų daržovių gabalėlių.
2005 10 subpozicija vyrauja kitų 2005 pozicijos subpozicijų atžvilgiu. 2.
2007 10 subpozicijoje „homogenizuoti produktai“ įvardija kruopščiai homogenizuotus vaisių produktus, supakuotus į mažmeninei prekybai skirtas pakuotes, kurių neto masė ne didesnė kaip 250 g, ir pateikiamus kaip kūdikiams arba mažiems vaikams vartoti tinkamus arba dietinius maisto produktus.
Taikant šį apibrėžimą neatsižvelgiama į mažus bet kurių sudėtinių dalių kiekius, kurių gali būti įdėta į gaminius paskaninimo, konservavimo arba kitais tikslais.
Šių gaminių sudėtyje gali būti nedideli kiekiai matomų vaisių gabalėlių.
2007 10 subpozicija vyrauja kitų 2007 pozicijos subpozicijų atžvilgiu. 3.
2009 12, 2009 21, 2009 31, 2009 41, 2009 61 ir 2009 71 subpozicijose „Brikso vertė“ įvardija Brikso laipsnių skaičių, tiesiogiai nustatytą pagal Brikso hidrometro rodmenis arba lūžio rodiklį, išreikštą procentiniu sacharozės kiekiu ir nustatytą refraktometru 20 °C temperatūroje arba pakoreguotą 20 °C temperatūrai, jeigu refraktometro rodmenys nustatyti kitoje temperatūroje.